खरकरामजी में स्टेशन बनाने को लेकर दिया धरना
पांडु पिंडारा से चलकर 12 किमी दूर ललित खेड़ा में हुआ स्टेशन मंजूर, दोनों स्टेशन खरकरामजी से हैं 6-7 किमी दूर
जींद-सोनीपतरेल मार्ग पर खरकरामजी गांव के पास रेलवे स्टेशन बनाए जाने की मांग को लेकर गुरुवार को कई गांवों के ग्रामीणों ने लघु सचिवालय पर धरना दिया। इस दौरान ग्रामीणों ने रेल मंत्री पर वादा खिलाफी का आरोप लगाया। ग्रामीणों ने कहा कि रेल मंत्री द्वारा खरकरामजी के ग्रामीणों को आश्वासन दिया गया था कि रेलवे स्टेशन गांव में ही बनाया जाएगा। इसके बाद भी गांव में स्टेशन अभी तक नहीं बनाया गया। बाद में ज्ञापन लेने के लिए एसडीएम योगेश मेहत्ता धरना स्थल पर पहुंचे। उन्होंने ग्रामीणों को आश्वासन दिया कि रेलवे को उनकी मांग के बारे में अवगत कराया जाएगा।
स्टेशनबना तो 6 गांवों को होगा फायदा
गुरुवारसुबह खरकरामजी, बराह कलां, सिंधवीखेड़ा, बराह खुर्द, चाबरी सुंदरपुर गांव के लोग जींद-सोनीपत रेलवे लाइन पर खरकरामजी गांव में रेलवे स्टेशन बनवाने की मांग को लेकर डीसी कार्यालय पहुंचे। डीसी के मिलने पर ग्रामीणों ने लघु सचिवालय के सामने धरना दिया और सरकार से खरकरामजी गांव के पास स्टेशन बनाए जाने की मांग की। ग्रामीणों का कहना था कि यहां स्टेशन बनने से 6 गांवों के ग्रामीणों को फायदा होगा। इस बारे में उन्होंने रेलवे अधिकारियों को पहले भी अवगत कराया था, लेकिन उन्होंने उनकी समस्या को गंभीरता से नहीं लिया।
दूर-दूर से प्राचीन मंिदर में भी आते हैं श्रद्धालु
रिटायर्डडीएसपी रामकुमार मलिक, पूर्व डीएसओ तेगसिंह मलिक, राजबीर कटारिया, रघबीर जांगड़ा, कुलदीप ढांडा, अनिल जांगड़ा ने बताया कि जींद से सोनीपत रेलवे लाइन पर पांडु पिंडारा से चलकर लगभग 12 किलोमीटर दूर गांव ललित खेड़ा में रेलवे स्टेशन मंजूर हुआ है। ये दोनों स्टेशन खरकरामजी गांव से छह-सात किलोमीटर दूर पड़ते हैं। जिसके कारण खरकरामजी आस-पास के गांवों के लोगों को आने-जाने में परेशानी का सामना करना पड़ेगा। खरकरामजी गांव में एक प्राचीन निरंकारी मंदिर है। जिसमें हर वर्ष दूर-दूर दूसरे प्रांतों से लाखों श्रद्धालु आते हैं। रेलवे स्टेशन बनने से उन्हें यहां आने-जाने में काफी फायदा होगा।
जींद. रेलवेस्टेशन बनाने की मांग को लेकर लघु सचिवालय पर धरना देकर नारेबाजी करते ग्रामीण।
सोनीपत-दिल्ली जाना होगा आसान
ग्रामीणोंने बताया कि अब जींद-सोनीपत रेलवे लाइन बनकर तैयार हो गई और आने वाले कुछ ही दिनों में यहां ट्रेन भी चलने वाली है। इसलिए जरूरी है कि खरकरामजी गांव के पास स्टेशन बनाया जाए। यहां स्टेशन बनने से कई गांवों के लोगों को फायदा होगा और ग्रामीणों को भी जींद, सोनीपत दिल्ली आदि शहरों में जाने की रेल की सुविधा मिल सकेगी।
hin_Deva hin_Deva hin_Deva hin_Deva hin_Deva awa_Deva awa_Deva hin_Deva awa_Deva hin_Deva